Ești prosumator și astfel te bucuri de economii lunare la energia activă din factura de energie electrică cu ajutorul schemei de compensare cantitativă, aplicată conform legislației în vigoare. Așadar, vei vedea în facturile tale câtă energie a fost produsă de panourile fotovoltaice și injectată în rețea.
Pentru a ne asigura că găsești rapid toate informațiile de care ai nevoie în facturile pe care ți le emitem, am construit câte un ghid explicativ pentru facturile tale de prosumator și pe care le poți accesa mai jos.
Ghid explicativ factură de consum
Ghid explicativ factură de report
Reține că:
Factura de consum este emisă lunar, pentru energia activă consumată din rețea, iar în aceasta se aplică compensarea cantitativă 1:1(cantitatea produsă și injectată în rețea va fi scăzută din cea consumată).
Factura de report este emisă doar atunci când energia activă injectată în rețea este mai mare decât energia activă consumată. Această factură conține diferența dintre energia injectată în rețea și cea consumată.
În Anexa energie injectată reportată din Factura de consum este prezentată situația cantităților de energie activă injectată în rețea și rămase în contul tău pentru compensările viitoare, inclusiv valorile acestor cantități. Așadar, în lunile în care cantitatea de energie activă produsă este mai mică decât cantitatea consumată, compensarea va fi realizată luând în calcul cantitățile de energie produse anterior și prezentate în această Anexă.